
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL SAVIVALDYBĖS GYVENAMŲJŲ PATALPŲ NUOMOS MOKESČIO NUSTATYMO IR NUOMOS MOKESČIO APSKAIČIAVIMO TVARKOS APRAŠO TVIRTINIMO 

2012 m. birželio 28 d. Nr.AT-753
Šakiai


Vadovaudamasis Lietuvos Respublikos vietos savivaldos įstatymo (Žin., 1994, Nr. 55-1049; 2000, Nr. 91-2832) 18 str. 1 d., Lietuvos Respublikos Vyriausybės 2001 m. balandžio 25 d. nutarimu Nr. 472 (Žin., 2001, Nr. 37-1248; 2011, Nr. 105-4915): patvirtintu Valstybės ir savivaldybių gyvenamųjų patalpų nuomos mokesčio apskaičiavimo tvarkos aprašo nuostatomis, 

1. Tvirtinu Šakių rajono savivaldybės gyvenamųjų patalpų nuomos mokesčio apskaičiavimo ir naudojimo tvarkos aprašą (pridedama).

2. Įpareigoju rajono savivaldybės administracijos struktūrinių – teritorinių padalinių vadovus (seniūnus) įspėti nuomininkus apie 1 punkte nurodytų patalpų nuomos mokesčio apskaičiavimo tvarkos pakeitimus. 

3. Nustatau, kad šis įsakymas įsigalioja nuo 2012 m. rugpjūčio 1 d.


4. Pripažįstu netekusiu galios rajono administracijos direktoriaus 2011 m. balandžio 4 d. įsakymą Nr.AT-527 ,,Dėl savivaldybės gyvenamųjų patalpų nuomos mokesčio apskaičiavimo ir naudojimo tvarkos aprašo tvirtinimo“. 

Direktorius 

Juozas Puodžiukaitis

PATVIRTINTA

Šakių rajono savivaldybės administracijos 

direktoriaus 2012 m. birželio 28 d.

įsakymu Nr. AT- 753

SAVIVALDYBĖS GYVENAMŲJŲ PATALPŲ NUOMOS MOKESČIO APSKAIČIAVIMO IR NAUDOJIMO TVARKOS APRAŠAS

I. BENDROSIOS NUOSTATOS

1. Šakių rajono savivaldybės gyvenamųjų patalpų nuomos mokesčio apskaičiavimo ir naudojimo tvarkos aprašas (toliau – Aprašas) reglamentuoja Savivaldybės nuomojamų gyvenamųjų patalpų nuomos mokesčio apskaičiavimo ir naudojimo tvarką.

2. Aprašą taiko Šakių rajono savivaldybės administracijos struktūrinių – teritorinių  padalinių vadovai (seniūnai), apskaitantys savivaldybės gyvenamąsias patalpas, sudarydami su nuomininkais Socialinio būsto gyvenamųjų patalpų nuomos sutartis, administracijos Biudžeto ir turto skyrius, kontroliuodamas sudarytas su nuomininkais Socialinio būsto gyvenamųjų patalpų nuomos sutartis, Ūkio skyrius, apskaičiuodamas gyvenamųjų patalpų nuomos mokestį.  

3. Aprašas parengtas vadovaujantis šiais teisės aktais:

3.1. Lietuvos Respublikos valstybės paramos būstui įsigyti ar išnuomoti ir daugiabučiams namams atnaujinti (modernizuoti) įstatymu (Žin., 1992, Nr. 14-378; 2010, Nr. 125-6379);

3.2. Lietuvos Respublikos Vyriausybės 2001 m. balandžio 25 d. nutarimu Nr. 472 „Dėl Valstybės ir savivaldybių gyvenamųjų patalpų nuomos mokesčio apskaičiavimo tvarkos aprašo patvirtinimo“ (Žin., 2001, Nr. 37-1248; 2004, Nr. 23-705; 2006, Nr. 82-3268; 2011, Nr.105-4915);

3.3. Lietuvos Respublikos aplinkos ministro ir Lietuvos Respublikos finansų ministro 2007 m. birželio 7 d. įsakymu Nr. D1-322/1K-206 „Dėl Nuompinigių už valstybės materialiojo turto nuomą skaičiavimo taisyklių patvirtinimo“ (Žin., 2007, Nr. 65-2541);

3.4. Statybos techniniu reglamentu STR 1.12.06:2002 „Statinio naudojimo paskirtis ir gyvavimo trukmė“, patvirtintu Lietuvos Respublikos aplinkos ministro 2002 m. spalio 30 d. įsakymu Nr. 565 (Žin., 2002, Nr. 109-4837, Nr. 119-5370; 2003, Nr. 10-374);

3.5. Valstybės įmonės Registrų centro direktoriaus 2011 m. rugpjūčio 23 d. įsakymu Nr. V-154 „Dėl gyvenamųjų pastatų vidutinės statybos vertės“;

3.6. Nekilnojamojo turto atkūrimo kaštų (statybinės vertės) kainynu (NTK 2011).

II. NUOMOS MOKESČIO APSKAIČIAVIMAS

4. Patalpų 1 kv. metro naudingojo ploto nuomos mokestį sudaro:

4.1. kaupiamosios lėšos nuomojamoms patalpoms, taip pat su jomis susijusioms namo bendrosioms konstrukcijoms, bendrojo naudojimo patalpoms ir bendrajai inžinerinei įrangai (toliau – bendrojo naudojimo objektai) atnaujinti ir remontuoti (toliau – kaupiamosios lėšos);

4.2. išlaidos, susijusios su patalpų nuomos administravimu ir patalpų, kaip nuosavybės teisės objekto, valdymu.

5. Patalpų nuomos mokesčio dydis apskaičiuojamas pagal šią formulę:

N = (Nk x Kv x Kt x P x Km) + ((Na+Nna) x P), kur:

N – patalpų nuomos mokesčio dydis (litais per mėnesį);

Nk – kaupiamųjų lėšų mėnesinis tarifas (litais už 1 kv. metrą patalpų naudingojo ploto per mėnesį);

Kv – vietovę įvertinantis koeficientas, kuris lygus 1,2;

Kt – savivaldybės teritoriją įvertinantis koeficientas, kurį nustato patalpų valdytojas: Šakių mieste – 1, Kudirkos Naumiesčio, Gelgaudiškio miestuose – 0,9, kitose vietovėse – 0,8;

P – patalpų naudingasis plotas (kv. metrais), nustatomas pagal nuomojamų patalpų teisinės registracijos duomenis;

Km – Lietuvos Respublikos Vyriausybės nustatyto dydžio socialinio būsto nuomos mokestį mažinantis koeficientas, kuris lygus 0,4, taikomas socialinio būsto nuomininkams ir savivaldybės gyvenamųjų patalpų nuomininkams, kuriems savivaldybės gyvenamosios patalpos išnuomotos iki 2002 m. gruodžio 31 d., atitinkantiems Lietuvos Respublikos valstybės paramos būstui įsigyti ar išsinuomoti ir daugiabučiams namams atnaujinti (modernizuoti) įstatymo 8 straipsnio 1 dalies sąlygas;

Na - bendrojo naudojimo objektų administravimo ir nuolatinės techninės priežiūros (eksploatavimo) mėnesinis tarifas (litais už 1 kv. metrą patalpų naudingojo ploto per mėnesį);

Nna – patalpų nuomos administravimo ir patalpų, kaip nuosavybės teisės objekto, valdymo mėnesinis tarifas (litais už 1 kv. metrą patalpų naudingojo ploto per mėnesį).

6. Bendrojo naudojimo objektų administravimo ir nuolatinės techninės priežiūros (eksploatavimo) išlaidos nustatomos vadovaujantis Butų ir kitų patalpų savininkų bendrosios nuosavybės administravimo pavyzdiniais nuostatais, patvirtintais Lietuvos Respublikos Vyriausybės 2001 m. gegužės 23 d. nutarimu Nr. 603 (Žin., 2001, Nr. 45-1584; 2002, Nr. 54-2123), kai patalpos yra name, kurio butų ir kitų patalpų savininkų bendrajai dalinei nuosavybei administruoti Lietuvos Respublikos civilinio kodekso (Žin., 2000, Nr. 74-2262) 4.84 straipsnio 2 dalies nustatyta tvarka paskirtas bendrosios nuosavybės administratorius, arba vadovaujantis daugiabučio namo savininkų bendrijos priimtu sprendimu ar jungtinės veiklos sutartyje nustatyta tvarka priimtu sprendimu, kai patalpos yra daugiabučiame name, kurio butų ir kitų patalpų savininkai įsteigę daugiabučio namo savininkų bendriją arba sudarę jungtinės veiklos sutartį.

7. Išlaidos, susijusios su namo, kuriame yra nuomojamos patalpos, bendrojo naudojimo objektų administravimu ir nuolatine priežiūra (eksploatavimu), gali būti neįtraukiamos į nuomos mokesčio dydį, jeigu patalpų nuomos sutartyje nustatyta, kad šias išlaidas nuomininkas apmoka tiesiogiai namo bendrojo naudojimo objektų valdytojui. Jeigu patalpų nuomos sutartyje nustatyta, kad šias išlaidas nuomininkas apmoka tiesiogiai namo bendrojo naudojimo objektų valdytojui, Aprašo 4 punkte pateiktoje formulėje nurodyta Na reikšmė lygi nuliui.
8. Savivaldybės gyvenamųjų patalpų nuomininkams, kuriems Savivaldybės gyvenamosios patalpos išnuomotos iki 2002 m. gruodžio 31 d., atitinkantiems Lietuvos Respublikos valstybės paramos būstui įsigyti ar išsinuomoti ir daugiabučiams namams atnaujinti (modernizuoti) įstatymo 8 straipsnio 1 dalies sąlygas ir Savivaldybės vykdomajai institucijai pateikusiems rašytinį prašymą ir duomenis apie Lietuvos Respublikos gyventojų turto deklaravimo nustatyta tvarka deklaruotą turimą turtą ir gautas pajamas už vienerius metus (12 paskutinių mėnesių), socialinio būsto nuomos mokestį mažinantis koeficientas taikomas vienerius metus.

9. Socialinio būsto nuomininkams ir Savivaldybės gyvenamųjų patalpų nuomininkams, kuriems Savivaldybės gyvenamosios patalpos išnuomotos iki 2002 m. gruodžio 31 d., kurių pajamos ir turtas viršija Vyriausybės nustatytą dydį, arba nepateikusiems rašytinio prašymo ir duomenų apie Lietuvos Respublikos gyventojų turto deklaravimo nustatyta tvarka deklaruotą turimą turtą ir gautas pajamas už vienerius (12 paskutinių mėnesių), nuomos mokestį mažinantis koeficientas netaikomas.

10. Savivaldybės gyvenamųjų patalpų nuomos administravimo (toliau – nuomos administravimo) išlaidos apskaičiuojamos pagal darbo laiko sąnaudas nuomos administravimo funkcijoms, nurodytoms Valstybės ir savivaldybių gyvenamųjų patalpų nuomos mokesčio apskaičiavimo tvarkos apraše, įvertinus socialinio draudimo mokestį ir pridėtines išlaidas. Nuomos administravimo tarifas (Nna) - 0,24 litų už 1 kvadratinį metrą. 
III. kaupiamųjų lėšų tarifo apskaičiavimas

11. Kaupiamųjų lėšų mėnesinis tarifas apskaičiuojamas atsižvelgiant į pastato, kuriame yra patalpos, tipą, statybinę vertę, išreikštą litais už 1 kv. metrą patalpų naudingojo ploto, gyvavimo trukmės normatyvą, kuris nustatomas vadovaujantis statybos techniniu reglamentu STR 1.12.06:2002 „Statinio naudojimo paskirtis ir gyvavimo trukmė“, patvirtintu aplinkos ministro 2002 m. spalio 30 d. įsakymu Nr. 565 (Žin., 2002, Nr. 109-4837), nuomojamų patalpų būklę (nusidėvėjimą) ir jų aprūpinimą komunaliniais patogumais.

12. Kaupiamųjų lėšų tarifas konkrečioms gyvenamosioms patalpoms apskaičiuojamas pagal šią formulę:

Nk = ((V x h)/(T x 12)) x Ki x Mi, kur:

V – vidutinė gyvenamųjų patalpų 1 kub. metro statybos vertė, atsižvelgiant į pastato tūrį, skelbiama valstybės įmonės Registrų centro interneto svetainėje (www.registrucentras.lt);

h = 3 – gyvenamosioms patalpoms taikomas aukšto aukščio koeficientas, siekiant vidutinę gyvenamųjų patalpų 1 kub. metro statybos vertę perskaičiuoti į vidutinę gyvenamųjų patalpų 1 kv. metro statybos vertę;

T – pastato gyvavimo trukmė (ilgaamžiškumas), kuri nustatoma pagal statybos techninį reglamentą STR 1.12.06:2002 „Statinio naudojimo paskirtis ir gyvavimo trukmė“ (metais);

12 – mėnesių skaičius metuose;

Ki – pataisos koeficientas, rodantis nuomojamų gyvenamųjų patalpų būklę (nusidėvėjimą);

Ki = 1 – geros būklės patalpoms, kurių nusidėvėjimas neviršija 30 procentų;

Ki = 0,8 – patenkinamos būklės patalpoms, kurių nusidėvėjimas  30 – 60 procentų;

Ki = 0,5 – blogos būklės patalpoms, kurių nusidėvėjimas didesnis kaip 60 procentų;

Mi – pataisos koeficientas, rodantis gyvenamųjų patalpų aprūpinimą komunaliniais patogumais:

Mi = 1 – gyvenamosioms patalpoms su visais komunaliniais patogumais;

Mi = 0,9 – gyvenamosioms patalpoms bendrabučio tipo pastatuose arba bute su bendrojo naudojimo patalpomis;

Mi = 0,85 – gyvenamosioms patalpoms, kuriose nėra bent vieno iš šių komunalinių patogumų: vandentiekio, nuotekų šalinimo įrenginių (kanalizacijos), vonios ir (ar) tualeto patalpų, centrinio šildymo, gamtinių dujų įvado ir įvado elektrinei viryklei;

Mi = 0,7 – gyvenamosioms patalpoms, kuriose nėra visų šių komunalinių patogumų: vandentiekio, nuotekų šalinimo įrenginių (kanalizacijos), vonios ir (ar) tualeto patalpų, centrinio šildymo, gamtinių dujų įvado ir įvado elektrinei viryklei.

IV. GYVENAMŲJŲ PATALPŲ NUOMOS MOKESČIO MOKĖJIMO, SURINKIMO IR IŠIEŠKOJIMO TVARKA
13. Savivaldybės gyvenamąsiąs patalpas apskaitantys savivaldybės administracijos struktūriniai - teritoriniai padaliniai:

13.1. kiekvieną mėnesį Savivaldybės gyvenamųjų patalpų nuomininkams pateikia nuomos mokesčio sąskaitas;

13.2. nuomininkams nemokant ne mažiau kaip tris mėnesius nuomos mokesčio, siunčiami pranešimai (įspėjimai, raginimai) dėl susidariusių įsiskolinimų apmokėjimo;

13.3. informaciją apie nuomininkus, daugiau nei 45 kalendorines dienas nemokančius  nuomos mokesčio, turi teisę skelbti informacinėse skolininkų sistemose ir/arba perduodama skolų administravimą vykdantiems tretiesiems asmenims;

13.4. nuomininkui nuolat nesumokėjus ne mažiau kaip tris mėnesius buto nuompinigių arba mokesčio už komunalines paslaugas, nuomos sutartis gali būti nutraukta ir asmenys iškeldinami iš nuomojamos patalpos nesuteikiant kitos gyvenamosios patalpos.

14. Nuomos mokestį gyvenamųjų patalpų nuomininkas ir jo šeimos nariai turi sumokėti kas mėnesį, ne vėliau kaip iki kito, po išgyventojo, mėnesio 25 kalendorinės dienos. 

15. Seniūnai, nustatę neteisėtą naudojimąsi Šakių rajono savivaldybei nuosavybės teise priklausančiomis patalpomis (savavališkai užimtos, pasibaigusi nuomos sutartis, socialinio būsto nuomininkas praranda teisę į socialinį būstą ir kt.), turi teisę šiomis patalpomis besinaudojančių asmenų iki jie nutrauks savo neteisėtus veiksmus reikalauti žalos atlyginimo.

V.  BAIGIAMOSIOS NUOSTATOS

16. Savivaldybių gyvenamųjų patalpų nuomos mokestis gali būti perskaičiuojamas pasikeitus nuomojamų savivaldybių gyvenamųjų patalpų būklei, darančiai poveikį kaupiamųjų lėšų, skirtų nuomojamoms savivaldybės patalpoms, taip pat su jomis susijusioms namo bendrosioms konstrukcijoms, bendrojo naudojimo patalpoms ir bendrajai inžineriniai įrangai atnaujinti ir remontuoti, tarifui, taip pat pasikeitus su šiomis patalpomis susijusių bendrojo naudojimo objektų administravimo, nuolatinės techninės priežiūros ar šių patalpų nuomos administravimo ir patalpų, kaip nuosavybės teisės objekto, valdymo tarifams. 

17. Savivaldybės gyvenamųjų patalpų nuomos mokesčio dydis, vadovaujantis aprašu, apskaičiuojamas kiekvienam nuomojamam butui (jo dalies patalpai), užpildant nustatytos formos Savivaldybės gyvenamosios patalpos nuomos mokesčio apskaičiavimo aktą (2 priedas). Aktą pasirašo skaičiavimus atlikęs Savivaldybės tarnautojas. 


Šakių rajono savivaldybės administracijos 

direktoriaus 2012 m. birželio 28 d. 

įsakymo Nr.AT- 753 priedas

	(Akto forma)

	 
	SAVIVALDYBĖS GYVENAMŲJŲ PATALPŲ NUOMOS MOKESČIO APSKAIČIAVIMO

	 
	AKTAS

	 
	20    m.                         d.        Nr. 

	 
	Šakiai

	 
	I.  KAUPIAMOSIOS LĖŠOS

	1.
	Nuomininkas
	 
	 
	 

	 
	                                     (vardas, pavardė, asmens kodas)

	 
	 
	 
	 
	 
	 
	 
	 
	 
	 

	2.
	Gyvenamosios patalpos (buto) adresas              
	 
	 

	 
	 
	 
	 
	 
	 
	 
	 
	 
	 

	3.
	Pastato, kuriame yra gyvenamoji patalpa (butas), statybos metai
	
	Pastato amžius (metai)
	 
	Pastato būklės koeficientas Ki 
	 

	 
	 
	 
	 
	 
	 
	 
	 
	 
	 

	4.
	Gyvenamosios patalpos (buto, jo dalies patalpos) bendrasis  plotas (P)
	 
	 
	kv. m
	 
	 

	 
	 
	 
	 
	 
	 
	 
	 
	 
	 

	5.
	Kambarių skaičius
	 
	 
	 
	 
	 
	 

	 
	 
	 
	 
	 
	 
	 
	 
	 
	 

	6.
	Gyvenamojo namo, kuriame yra nuomojamos gyvenamosios patalpos, tipas                                                            
	 
	 

	 
	(Nustatomas pagal valstybės įmonės Registrų centro 2001-08-23 direktoriaus  įsakymą  Nr. V-154 „Dėl gyvenamųjų pastatų vidutinės statybos vertės“).

	7.
	Vietovės pataisos koeficientas 
	 
	 
	 
	 
	 
	 

	 
	 
	 
	 
	 
	 
	 
	 
	 
	 

	8.
	Kaupiamųjų lėšų dydžio tikslinimas, atsižvelgiant į gyvenamojoje patalpoje (bute)                         esančią inžinerinę įrangą ir patogumus, taikant koeficientus M1 .........M4:

	8.1.
	gyvenamosios patalpos su visais komunaliniais patogumais M1 (1)
	 
	 
	 
	 
	 

	8.2.
	 gyvenamosios patalpos bendrabučio tipo pastatuose arba su bendrojo naudojimo patalpomis     M2 (0,9)
	 
	 
	 
	 
	 

	8.3.
	gyvenamosioms patalpoms, kuriose nėra bent vieno iš šių komunalinių patogumų: vandentiekio, nuotekų šalinimo įrenginių (kanalizacijos), vonios ir (ar) tualeto patalpų, centrinio šildymo, gamtinių dujų įvado ir įvado elektrinei viryklei M3 (0,85)
	 
	 
	 
	 
	 

	8.4.
	gyvenamosioms patalpoms, kuriose nėra visų šių komunalinių patogumų: vandentiekio, nuotekų šalinimo įrenginių (kanalizacijos), vonios ir (ar) tualeto patalpų, centrinio šildymo, gamtinių dujų įvado ir įvado elektrinei viryklei M4 (0,7)
	 
	 
	 
	 
	 

	 
	 
	 
	 
	 
	 
	 
	 

	9.
	Naujo statinio 1 kv. m vidutinė statybos vertė litais (V)
	 
	 
	Lt
	 

	 
	 
	 
	 
	 
	 
	 
	 
	 
	 

	10.
	Namo nusidėvėjimo normatyvas (T)
	 
	 
	   metai

	 
	 
	 
	 
	 
	 
	 
	 
	 
	 

	11.
	Mėnesių skaičius per metus
	 
	 
	 
	 

	 
	 
	 
	 
	 
	 
	 
	 
	 
	 

	12.
	Kaupiamųjų lėšų poreikis, apskaičiuotas 1 kv. m per mėnesį (NK)
	 
	 
	   Lt/kv.m

	 
	 
	 
	 
	 
	 
	 
	 
	 
	 

	13.
	Apskaičiuotas kaupiamųjų lėšų mokesčio dydis už visą  nuomojamą bendrąjį plotą
	 
	 
	Lt
	 

	 
	 
	 
	 
	 
	 
	 
	 
	 
	 

	 
	II.  NUOMOS ADMINISTRAVIMO MOKESTIS

	14.
	Nuomos administravimo sutartinis tarifas  1 kv. m per mėnesį (Nna)
	 
	 
	   Lt/kv.m

	 
	 
	 
	 
	 
	 
	 
	 
	 
	 

	15.
	Apskaičiuotas nuomos administravimo  mokestis už visą  nuomojamą bendrąjį plotą
	 
	 
	   Lt
	 

	 
	 
	 
	 
	 
	 
	 
	 
	 
	 

	 
	III.  APSKAIČIUOTAS GYVENAMŲJŲ PATALPŲ NUOMOS MOKESTIS
	 

	16.
	Apskaičiuotas gyvenamųjų patalpų nuomos mokestis už visą  nuomojamą bendrąjį plotą (13 + 15 punktai)
	 
	 
	   Lt
	 
	 

	 
	Skaičiavo:
	 
	 

	 
	                                                                         (darbuotojo pareigos, vardas ir  pavardė, parašas)
	 

	
	
	
	
	
	
	
	
	
	
	
	
	
	
	
	
	
	
	
	
	
	
	
	


______________

